VI (Част ARA), приложение VII (Част ORA) и приложение VIII (Част DTO) към същия регламент се прилагат за свидетелствата за летателна правоспособност за аеростати и планери.“
 (2)
 в член 2, параграф 19 се заменя със следното:
 „19.
 „полетен инструктор (FI)“ означава инструктор с права да провежда обучение във въздухоплавателно средство в съответствие с подчаст Й от приложение I (Част FCL) към настоящия регламент, подчаст FI от приложение III (Част BFCL) към Регламент (ЕС) 2018/395 (*1) или подчаст FI от приложение III (Част SFCL) към Регламент за изпълнение (ЕС) 2018/1976 (*2);
 (*1) Регламент (ЕС) 2018/395 на Комисията от 13 март 2018 г. за определяне на подробни правила за въздушните операции с аеростати в съответствие с Регламент (ЕО) No 216/2008 на Европейския парламент и на Съвета (ОВ L 71, 14.3.2018 г., стр. 10)."
 (*2) Регламент за изпълнение (ЕС) 2018/1976 на Комисията от 14 декември 2018 г. за определяне на подробни правила за експлоатацията на планери в съответствие с Регламент (ЕС) 2018/1139 на Европейския парламент и на Съвета (ОВ L 326, 20.12.2018 г., стр. 64).“;"
 (3)
 В член 4, параграф 8 датата „8 април 2021 г.“ се заменя с датата „8 септември 2021 г.“
 (4)
 вмъква се следният член 4в:
 „Член 4в
 Преходни мерки за притежателите на квалификация за полети по прибори по маршрут
 1. До 8 септември 2022 г. включително притежателите на квалификация за полети по прибори по маршрут („EIR“), посочена в точка FCL.825 от приложение I (Част FCL):
 а)
 имат право да продължат да упражняват правата, предоставени от техните EIR;
 б)
 получават потвърждение на валидността на техните EIR или същите биват подновени в съответствие с точка FCL.825, буква ж) от Делегиран регламент (ЕС) на Комисията (*3);
 в)
 имат право да им се признае изцяло покриването на изискванията за обучение по точка FCL.835, буква в), подточка 2, i) и ii) от приложение I (Част FCL), когато кандидатстват за основна квалификация за полети по прибори („BIR“) в съответствие с точка FCL.835 от приложение I (Част FCL); и
 г)
 получават пълно признаване, както е предвидено за притежателите на EIR в приложение I (Част FCL).
 2. След 8 септември 2021 г. курсовете на обучение за EIR, посочени в параграф 1, започнали преди посочената дата, ще могат да бъдат продължени, като ще се считат за курсове на обучение за BIR. Въз основа на оценка на кандидата одобрената организация за обучение, която отговоря за курса за BIR, определя частта от обучението за EIR, която да бъде призната при издаване на BIR.
 3. На кандидатите за BIR, които притежават EIR или са преминали изпита за теоретична подготовка за EIR в съответствие с точка FCL.825, буква г) преди 8 септември 2021 г., се признава изцяло покриването на изискванията за теоретичната подготовка и изпит за BIR.
 (*3) Делегиран регламент (ЕС) на Комисията от 4 март 2020 година (все още непубликувано в Официален вестник).“;"
 (5)
 Член 11в се заменя със следното:
 „Член 11в
 Преходни мерки
 Държавите членки:
 а)
 най-късно до 8 април 2021 г. предават на ЕААБ всички записи, свързани с надзора върху организациите, които провеждат обучения за свидетелства за летателна